**VPRAŠANJA KANDIDATOV V ZVEZI Z JAVNIM RAZPISOM (Ur. l. št. 8/20) – MREŽA**

Podjetje A ima Veterinarsko ambulanto A, podjetje B ima veterinarsko ambulanto B. Podjetji ustanovita novo podjetje C, ki je matično podjetje podjetjema A in B, torej A in B sta hčerinski podjetji. Se lahko v tem primeru na razpis prijavi podjetje C z obema poslovalnicama in vsemi zaposlenimi veterinarji v podjetju A in B?

**Odgovor:** Podjetje C se ne more prijaviti na razpis s podjetjema A in B, ki sta hčerinski podjetji. Hčerinska družba je sicer povezana z matično družbo, tako da jo ta obvladuje, vendar pa gre za pravno samostojno družbo. Matična družba ne odgovarja za poslovanje hčerinske družbe. Podjetje C bi se lahko prijavilo na razpis z A in B v primeru, da bi bili A in B podružnici podjetja C. Podružnica nastopa v imenu in za račun matičnega podjetja.

·         Ali je za odprtje podružnice potrebna nova verifikacija, tudi če je že bila urejena in dodeljena na tem naslovu drugi veterinarski ordinaciji, naša ordinacija bi jo pa samo prevzela?

**Odgovor:** Da, v tem primeru VZS opravi verifikacijo, ker pride poleg statusne spremembe tudi do tega, da mora ta druga pravna oseba izpolnjevati pogoje, ki so predpisani še za podružnico - preveri, če še vedno izpolnjuje pogoje, kaj je prevzeto od kadrov do prostorov (za dodatne informacije se lahko obrnete na VZS, ki je že obravnavala takšen primer). Enako velja, če veterinarska organizacija z drugo veterinarsko organizacijo sklene pogodbo o najemu ambulante.

·         Ali se lahko izvede podizvajalsko pogodbo za izvajanje veterinarskih storitev z zasebno ordinacijo, ki že deluje na območju..?

**Odgovor:** Podizvajalske pogodbe z zasebno ordinacijo (pomenilo bi prenos koncesije na podizvajalca) za izvajanje koncesijske pogodbe ni mogoče skleniti, veterinarska organizacija lahko sklepa pogodbe samo s fizičnimi osebami, ki delajo v imenu in za račun veterinarske organizacije.

·         Ali moramo v svojih dokumentih izkazovati, da ima ustrezen zaposlen kader na podružnicah?

**Odgovor:** Da, za izpolnjevanje pogoja, ki se zahteva za verifikacijo, mora imeti podružnica zaposlen ustrezen kader. V IV. poglavju javnega razpisa je navedeno, da velja navedeni pogoje glede verifikacije tudi za podružnice.

·         Ali je fizična prisotnost veterinarja na podružnicah nujna?

**Odgovor:** Da, če se bo veterinarska organizacija prijavila s podružnico in uveljavljala iz 3. točke VIII. poglavja javnega razpisa (1 točka) za dosegljivost veterinarja v ambulanti s katero se prijavlja v občini tekom delovnega časa od ponedeljka do petka v obsegu 8 ur dnevno.

Bližina in dostopnost: Če se prijaviš na upravno enoto ki je sestavljena iz šestih občin in v treh od teh občin ki sestavljajo UE imaš verificirano veterinarsko organizacijo dobiš koliko točk? V razpisu piše da se točke seštevajo?

**Odgovor:** Po prednostnih merilih iz VII. poglavja dobi 12 točk. Po prednostnem merilu iz 1. točke VIII. poglavja - bližina in dostopnost veterinarske organizacije, v primeru da kandidira na celo upravno enoto protikandidat, dobi 6 točk.

V vsaki ambulanti je veterinar dosegljiv od 7 do 15 torej so tri ambulante. Ali za vsako ambulanto v kateri je veterinar dosegljiv dobiš 1 točko?

**Odgovor:** Da, za vsako ambulanto, v kateri je veterinar dosegljiv od ponedeljka do petka v obsegu 8 ur dnevno, dobi veterinarska organizacija 1 točko.

Točke pridobljene z danim popustom so točke ki se upoštevajo v celotni vlogi ali samo za območje za katerega kandidira več prijaviteljev. Torej ali se pet točk ob danem max. popustu upoštevajo pri zbiru vseh točk in ali samo za ocenjevano območje?

**Odgovor:** Točke, ki jih veterinarska organizacija pridobi z danim popustom, se upoštevajo za celotno vlogo. Prav tako lahko kandidat popust ponudi le na celotno območje, ki ga v vlogi uveljavlja.

Ali se upošteva najvišji možen seštevek 5 točk iz 5. točke VIII. poglavja tudi v primeru, ko sporazum ni predložen (izenačenost VO) in UVHVVR določi VO glede na kadrovske zmogljivosti iz 5. točke VIII. poglavja in njeno bližino in dostopnost iz 1. točke VIII. poglavja?

**Odgovor:** Tudi v tem primeru se upošteva za kadrovske zmogljivosti najvišji možen seštevek 5 točk.

Pri izpolnjevanju let delovne dobe veterinarjev piše, da se šteje št. dopolnjenih celih let delovne dobe in št. dopolnjenih celih let delovnih izkušenj z izvajanjem del po odredbi. Zanima me, koliko let se šteje, če je nekdo zaposlen od 1.5.2014, je to 5 ali 6 let delovne dobe?

Če je nekdo izvajal dela po odredbi od februarja 2017 kot 3 mesečni delovni preizkus pri zavodu za zaposlovanje, in se je nato redno zaposlil. Ali se to šteje 3 polna leta izkušenj z deli po odredbi?

**Odgovor:** Če je nekdo zaposlen od 1. 5. 2014, je to 5 let delovne dobe. Če je nekdo izvajal dela po odredbi kot 3 mesečni delovni preizkus pri Zavodu za zaposlovanje se to šteje kot delovne izkušnje z izvajanjem del najmanjšega obsega zdravstvenega varstva živali.

Kako se šteje, če je veterinarka bila v času del po odredbi na porodniškem dopustu? Se to tudi šteje v delovno dobo in v izkušnje del po odredbi, ali je treba to leto porodniškega dopusta odšteti?

**Odgovor:** Porodniški dopust se pri delovnih izkušnjah upošteva.